Uutisissa: Asburyn yliopiston herätys Kentuckyssa -
leviää muillekin kampuksille.
Onko uusi suuri herätys tullut?
Ja: Käymme Antiokiassa -
Turkin maanjäristyksen runtelemassa seurakunnassa.
Miten se pärjää tuhojen kanssa ja jatkaa muiden palvelemista?
Lisäksi: Venäjän hyökkäyssodan alkamisesta on kulunut vuosi.
Kristityt auttavat uhreja etulinjoilla. Mitä seuraavaksi?
KRISTILLISEN MAAILMAN UUTISET
Tervetuloa uutisten pariin! Olen Wendy Griffith.
Kristillisellä kampuksella Kentuckyssa puhjennut herätys -
leviää maan muihin oppilaitoksiin. Kokoukset jatkuivat viikkojen ajan.
Niihin saapui kymmeniätuhansia eri puolilta maata.
Vuonna 1970 samanlainen aalto oli osaltaan käynnistämässä -
Jeesus-vallankumousta. Jututin ihmisiä, jotka olivat mukana silloin -
ja kävivät paikalla nyt.
Kävelin ovista sisään.
Ihan kuin 53 vuotta eivät olisikaan kuluneet.
Sama Henki pyyhki ylitseni.
Tuolloin 18-vuotias lukiolainen pastori Jim McIlrath -
työskenteli talonmiehenä Asburyssa, -
kun herätys puhkesi lumisena aamuna 3. helmikuuta 1970.
Se on siunannut kaikkia.
Jumala vuodatti rakkautensa ja Henkensä.
Sitä ei voi sanoin kuvailla. Olen ihmeissäni.
Ylistyksen henki, asenne.
Ihmiset kädet koholla ylistyksessä, polvillaan alttarilla.
Kukaan ei oikeastaan johtanut. Pyhä Henki johti.
Se tuntui aivan samanlaiselta kuin vuonna 1970.
Ison seurakunnan pastori ja hänen vaimonsa tekivät tunnustuksen.
Se avasi oven, että jos ison seurakunnan pastorilla -
on tunnustettavaa, meillä kaikilla on.
76-vuotias Harold Rainwater on ollut Wilmoren pormestari 47 vuotta.
Hän johtaa myös Asburyn hevosopistoa.
Vuonna 1970 Harold omisti Dine-A-Mite-ravintolan -
Hughes-auditorion vieressä. Sieltä sai kaupungin parhaat hunajapullat.
Yhtenä päivänä hän huomasi, ettei opiskelijoita näkynyt.
Rehellisesti sanottuna olin turhautunut.
Ajattelin, että minulta jää sata dollaria saamatta.
En tajunnut, mitä oli tapahtumassa, kuin vasta myöhemmin.
Vaikka Harold ei silloin kohdannut Herraa, -
hän liikuttuu kertoessaan isoisästään, joka saapui Asburyyn 1940-luvulla.
Hän oli kengittäjä.
Täällä Asburyssa tarvittiin lämmittäjää. Silloin lämmitettiin vielä hiilellä.
Hän tuli huolehtimaan siitä, että opiskelijoiden on lämmin, -
koska hänelle tuli oli tuttu juttu. Ja hän soitti kirkonkelloja.
Hän sanoi isälleni: "Sytytä tuli, soita kelloa."
Vuonna 1970 ei ollut sosiaalista mediaa, -
mutta sana kiiri nopeasti.
Silloinkin herätys päätyi kansallisiin uutisotsikoihin.
Tämä siis alkoi tavallisessa kokouksessa.
Eräs poika tuli esiin ja alkoi tunnustaa vajavaisuuksiaan.
Sitten ilmapiirissä jokin muuttui pysyvästi. Menikö se niin?
Juuri niin.
Lauantaina nurmikko Hughes-auditorion edustalla -
täyttyi tuhansista rukoilijoista, joita oli tullut ympäri maata -
ja jopa Brasiliasta asti. Ulkosalla oleminen ei tuntunut haittaavan.
Jumalan edellinen suuri liike pyyhki yli Asburyn 53 vuotta sitten.
Nyt herätys on vielä suurempi kuin se. Tarvitsee vain avata ovi.
Evankelista Rick Curry varttui n. 45 km:n päässä Wilmoresta.
Hän sanoo Jumalan kertoneen herätyksen tulevan.
Noin 10 vuotta sitten Herra sanoi, -
että Kentuckyyn tulee Jumalan liike, joka muuttaa maan suunnan.
Olemme nyt 10 vuoden ajan verkostoituneet ja koonneet johtajia -
sekä kilvoitelleet sellaisen Jumalan liikkeen ja asian puolesta, -
joka on suurempi kuin me yksittäin.
Olemme anoneet sitä. Kun tämä puhkesi, tiesimme, että on tultava.
Kun kävelin sisään, en voinut muuta kuin olla hiljaa.
Osa minusta pohti, pitäisikö riisua kengät, sillä olen Herran läsnäolossa.
Opiskelija Meg Helton, 26, luuli, ettei hän näe kampusherätystä, -
kun se ei tullutkaan kolme vuotta sitten 50-juhlavuotena.
Olin siellä kahdeksan tuntia. En välittänyt ajan kulusta.
Tiesin vain, että pitää olla siellä. Annoin itseni olla heikkona.
Rukoilin ja itkin.
Ajattelin, että Herraa eivät haittaa kyyneleet. Hän tietää, miksi itken.
Opiskelijakunnan johtaja Alison Perfater -
pitää kokemusta yliluonnollisena.
Siellä oli muutamia yllättäviäkin ihmisiä.
Ajattelin: "Luulin, ettet pitänyt kappelista."
Koin, että jokin oli alkanut. Levitimme vain sanaa.
Siirryimme koulusta kirkkoon ja lähetyskentälle viikossa.
Opiskelija Daniel Moye kutsuu herätystä mullistavaksi.
En ikinä ajatellut ryhtyväni pastoriksi. En sano, että minusta tulee pastori, -
mutta ensi kertaa elämässäni olen ajatellut, että ehkä se on kutsuni.
Taisit pitää jo ensimmäisen saarnasi. - Niin taisin. Siitä tulee hyvä.
Harold sanoo, että nuoriso on saanut huonon maineen -
ja jonkun pitää vain uskoa heihin.
Meidän harmaantuneiden pitää väistyä -
ja päästää nuoret esiin, uskoa nuoriin ja voimauttaa heidät.
Haluan ujuttaa heihin uskon, että he voivat olla mitä vain.
Hän pitää herätystä osoituksena Jumalan rakkaudesta ei vain nuorille -
vaan meille kaikille ja tilaisuutena hoitaa välit kuntoon Luojan kanssa.
Meillä on syntymä- ja kuolinpäivä. Mitä teet niiden välissä?
Piditkö yllä tulta? Soititko kelloa? Vaikutitko?
Hyvä kysymys.
Asburyssa puhjennut herätys leviää muillekin kampuksille -
eri puolilla maata.
Opiskelijat pyytävät Jumalaa sytyttämään tulta muuallekin.
Se on levinnyt kouluihin Alabamassa, Kentuckyssa, Missourissa, -
Pennsylvaniassa, Tennesseessä, Texasissa ja Virginiassa.
Jumalan liike ja herätys ovat käynnistyneet.
Halusin olla Jumalan läsnäolossa ja uskovien keskuudessa.
Sitä tarvitaan nykypäivän ilmapiirissä.
Jumala haluaa toimia ikään katsomatta nuorimmasta vanhimpaan.
Kun maailma on pimeimmillään, valo loistaa kirkkaimmin.
Kokouksia siirretään Asburysta muualle keskiseen Kentuckyyn, -
jotta opiskelijat voivat lähteä levittämään kokemusta.
Seuraamme liittyy tohtori Corne Bekker Regentin yliopistosta.
Näyttää siltä, että juuri tällaista aikaa varten -
CBN on täällä raportoimassa siitä.
Kokoukset tuntuvat käynnistyvän orgaanisesti ja opiskelijalähtöisesti -
tunnustamisen ja parannuksenteon kautta. Mitä Jumala on tekemässä?
Yksi opettajistamme kävi Asburyssa. Hän kirjoitti tekstiviestissä: -
"Ei johtajaa, ylpeyttä, suitsutusta."
"Vain nöyryyttä ja antautumista Kristukselle."
Tätä on aito Jumalan liike. Uskon, että on alkamassa suuri herätys.
Tapahtumia on pääasiassa kampuksilla.
Mitä Jumala tekee Z-sukupolven eli v:n 1997 jälkeen syntyneiden parissa?
Miten se vaikuttaa kaikkiin?
Joka sukupolvi kokee Jumalan liikehdinnän.
Kun tutkii historiaa, niitä on 50―70 vuoden välein.
Tämä on sukupolven Z hetki. Se on kokenut monenlaista hylkäämistä, -
mutta Jumala ei ole unohtanut heitä.
Uskon, että tästä seuraa maailmanlaajuinen Jumalan liike.
Myös täällä Regentin yliopistossa -
on ollut tällä viikolla voimallisia kokemuksia.
Uutisia herätyksen tulten syttymisestä kantautuu ulkomaita myöten.
Tuleeko tästä maailmanlaajuinen liike? - Ehdottomasti.
Mieleeni palautuu aina Ap. t. 2:n seuraukset.
Luukas kirjoittaa, että Jumalan vuodatettua Henkensä -
ihmiset kysyvät: "Mitä meidän pitää tehdä?"
Se on kysymyksemme: "Mitä pitää tehdä?"
Pietarin vastaus oli: "Tehkää parannus, -
ottakaa kaste Jeesuksen nimessä ja ottakaa vastaan Pyhä Henki, -
sillä se lahja on kaikille, etenkin kaukana oleville."
Tulemme näkemään globaalin paluun Kristuksen puoleen -
alkaen tästä sukupolvesta.
Miten ihmisten tulisi vastata? Puhuit parannuksenteosta.
Kenties he eivät itse pääse paikan päälle herätyksiin.
Mitä he voivat tehdä?
Vaarana on aina hengellinen kateus, kuten sitä kuvaan.
"Miksei Jumala toimi noin täällä?"
Kannattaa olla aralla sydämellä, etsiä Jumalaa -
ja kysyä, mitä Hän pyytää minulta itseltä.
Pyhä Henki on täällä. Hän on kaikkialla.
Hän koskettaa kaikkia, joiden sydän on avoinna Hänelle.
Ja on yksi asia kertoa siitä ja nähdä se, mutta sen kokeminen on eri juttu.
En halua jäädä paitsi. Tiedän, ettet sinäkään, kuten eivät katsojatkaan.
Herra, pyydämme, ettemme jää mistään paitsi nyt.
Kiitos, että tulit mukaan. - Kiitos.
Turkin maanjäristys tuhosi kirkon kaupungissa, -
jossa on rikas Raamatun historia. Tapaamme Antiokian kristittyjä.
Hei! Olen Gordon Robertson. Uusimman opetukseni aihe on se, -
kuka olet, mistä tulet ja ennen kaikkea minne olet menossa.
Opetuksessa kuulet kolme elämän suurinta kysymystä.
Vastauksesi niihin voivat sisältää avaimen tulevaisuuteesi.
Gordon Robertsonin uudesta audio-opetuksesta kuulet, -
mitkä ovat tyydyttävän elämän avaimet, mitä on olla Jumalan lapsi -
ja miten lopettaa itsensä mollaaminen.
Lisäksi opetuksessa on päivittäinen hartaus uskon vahvistamiseen.
Jumala on tehnyt sinut ainutlaatuseksi. Olet ainoa sinä kaikkina aikoina.
Olet ainoa, joka voi täyttää tehtävän, johon Hän on sinut erityisesti luonut.
Toivottavasti opetus rohkaisee tavoittelemaan Jumalan parasta.
Saat "Divine Direction" -opetuksen, kun liityt CBN:n kumppaniksi.
Olen Efrem Graham. Tämä on Studio 5.
Kurvaile kanssani musiikin, urheilun, TV:n ja leffojen maailmaan.
Elokuvan ohjaisi Ryan Coogler. Siitä tulisi siis erityinen.
Jututamme taiteilijoita ja tutkimme populaarikulttuurin ja uskon yhteyttä.
Pastori sanoi, että minulla on jo kuulijakunta.
Katso Studio 5 CBN:n uutiskanavalta.
Ravinto, liikunta, eteeriset öljyt, -
painonpudotus ja paljon muuta.
Lorie Johnsonin Healthy Living.
Mitä tässä on?
CBN:n terveystoimittaja Lorie Johnson kertoo uutisia terveysasiantuntijoilta.
Fantastista!
Kuulet, miten voit elää terveellisemmin.
Katso Healthy Living tiistai-iltaisin (EST).
Hei taas. Turkin maanjäristykset ovat vaatineet tähän mennessä -
noin 50 000 ihmisen hengen.
Ainakin 164 000 rakennusta sortui tai tuhoutui purkukuntoon.
Yli miljoona jäi kodittomaksi.
He tarvitsevat kipeästi ruokaa, vettä ja lääkinnällistä hoitoa.
Operaatio Siunauksen tiimit jakavat uhreille mm. aterioita ja vaatteita.
Lääkintätiimi hoitaa vammoja ja muita ongelmia liikkuvassa klinikassaan.
Tiimin vapaaehtoiset jakavat hygieniapakkauksia -
ja aurinkokennovalaisimia.
Yhdellä järistysten ravisuttamalla kaupungilla -
oli merkittävä asema apostoli Paavalin elämässä.
Kuten Chris Mitchell raportoi, se oli tärkeä myös alkuseurakunnalle.
Jälkijäristys magnitudiltaan 6,3 ravisteli Turkin Hatayta.
Moni aiempien järistysten heikentämä rakennus sortui.
CBN:n Operaatio Siunauksen avustusjohtaja Diego Traverso -
kertoi järistyksestä tuoreeltaan.
Se tuntui voimakkaana. Taloja sortui taas.
Sähköt katkesivat. Kaikki säntäsivät ulos.
Olemme kadulla auttamassa ihmisiä. Jaamme aurinkokennovalaisimia.
Pystytämme klinikan tänne, jotta voimme auttaa niitä, joilla on hätä.
Valmistamme kenttäkeittiössä soppaa.
Jaamme huopia. Lämpötila laskee taas hyvin alhaiseksi.
Hatay tunnetaan myös Antiokiana, -
jolla oli tärkeä merkitys Paavalin ja alkuseurakunnan elämässä.
CBN News vieraili kaupungissa joku päivä sitten.
Takanani on helmikuun 6. päivän järistyksen ravistelema Antiokia.
Ap. t. 11:ssä sanotaan, -
että Jeesuksen seuraajia alettiin kutsua kristityiksi ensin täällä.
Järistys koetteli aluetta ja Antiokiaa ankarasti.
Tällaista tuhoa näkee kaikkialla järistysalueella.
Tältä paikalta seurakunta palveli naapurustoa yli 23 vuoden ajan.
Seisomme pastoripariskunnan entisen talon edustalla.
Nämä ovat heidän rakkaiden naapuriensa taloja.
Ketään ei ole jäänyt jäljelle.
Pastorin perhe menetti naapurinsa, -
joita he ovat palvelleet vuosikausia Jeesuksen rakkaudella.
Pastori Elmas kertoi siitä kammottavasta yöstä.
En löydä sanoja kuvaamaan sitä.
Tuskin voi ymmärtääkään, mitä silloin tapahtui.
Maan sisuksista kuului syvää ääntä, jota jatkui loputtomalta tuntuvan ajan.
Halasimme mieheni kanssa ja aloimme rukoilla.
He säntäsivät ulos.
Kun pääsimme ulos ja katsoin ympärilleni, -
tajusin, että kaikki talot olivat sortuneet.
Se tuntui kauhealta. Olimme palvelleet näitä naapureita.
Hän oli vuosien ajan pitänyt raamattutunteja noin 50 lapselle.
Heille olen täti Elmas, joskus äiti Elmas, -
koska he ovat käyneet leikkimässä ja kuulemassa evankeliumia.
He varttuivat käsissämme.
Ja nyt he ovat kaikki poissa. Olen menettänyt kaikki.
Osa on kuollut, osa on hajallaan ympäri maata -
tai tarvitsee lääkinnällistä hoitoa. He eivät voi asua enää täällä.
Olen menettänyt kaikki.
Myös Elmasin kirkko tuhoutui.
Olemme Antiokian kaduilla. Monet kadut ovat tukossa.
23 vuotta toiminnassa ollut kirkko on tuolla kujalla.
Tie sinne on tukossa.
Näemme siitä vain kyltin.
Mitään ei ole jäljellä. Tämä oli seurakuntamme 23 vuotta.
Kaikki rakkauden ja huolehtimisen vuodet, -
kaikki on nyt poissa.
Silti Elmas katsoo eteenpäin.
Antiokiaa ei enää ole, mutta tulee uusi Antiokia.
Tulee uusi seurakunta. Jumala on jo antanut rakennuksen.
Siitä tulee uusi seurakunta, ja se tulee olemaan täydellinen.
Chris Mitchell, Antiokia, Turkki.
Kiitos, Chris. Tulossa: Sodan vuosi.
Katsaus ukrainalaisten ja etulinjoilla palvelevien kristittyjen -
koettelemuksiin ja voittoihin.
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä -
ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
Gordon Robertsonin uusin audio-opetus -
"Divine Direction" (Jumalallinen suunta).
Voin täyttyä ilolla, rakkaudella ja Pyhän Hengen rauhalla, -
koska minut on tehty Hänen kuvakseen.
Sitä Jumala tahtoo. Niin Hän on tarkoittanut alusta asti.
Minun tulee ilmentää Häntä ihmisen muodossa.
Nämä ovat ihmeellisiä, virvoittavia sanoja.
Opetus on saatavana nyt.
Hei taas. Venäjä hyökkäyssodan alkamisesta on kulunut nyt vuosi.
CBN:n Chuck Holton on käynyt kentällä raportoimassa koko sen ajan.
Nyt hän luo katsauksen ukrainalaisten koetuksiin ja voittoihin.
Helmikuun 24. päivänä 2022 elämä, jonka ukrainalaiset tunsivat, päättyi.
Venäjän joukot hyökkäsivät Ukrainaan maitse, meritse ja ilmasta.
Maailma asetti Venäjälle pakotteita.
Venäjän sotavoimat ovat aloittaneet hyökänneet Ukrainaan -
ilman provokaatiota, oikeutusta tai tarvetta.
Hyökkäys oli harkittu.
Yli 70 000 venäläissotilasta yritti saartaa Kiovan, -
mutta eteneminen tyssäsi. He ovat huonosti koulutettuja, johdettuja, -
varustettuja ja motivoituja. Vastarinta oli kovaa.
Täällä hiekkasäkkejä täytetään -
lasten leikkikentän hiekalla.
Ellemme pysäytä heitä nyt, lastenlasteni pitää taistella -
kenties 20 vuoden päästä.
Loppukeväällä Venäjä siirtyi ohjusiskuihin, -
jotka tappoivat tuhansia siviilejä ja aiheuttivat miljardivahingot.
Kohteeksi joutui usein sairaaloita, koteja ja kouluja.
Tämän naisen nimi on Olga. Raskas ohjus tuhosi hänen kotinsa -
ja alueen muutkin talot. Tämä on asuinalue.
Täällä ei ole sotilaskohteita. Olga on venäjänkielinen.
Hän on asunut tässä talossa koko ikänsä.
Hänellä ei ole rahaa mennä minnekään muualle.
Hän seuloo raunioita ja pohtii, mitä tehdä seuraavaksi.
Huhtikuussa oli selvää, että Kiova pysyy Ukrainan hallussa.
Venäjä keskitti voimansa itään.
Vapautetuilta alueilta paljastui kauheita sota- ja ihmisoikeusrikoksia.
Toukokuussa Venäjä valtasi Mariupolin 4 kk:n taistelujen jälkeen.
Tuhansia kuoli. Kaupunki on raunioina.
Venäjän risteily- ja rypäleohjusten sekä termobaaristen pommien sateessa -
vehnäsato jäi pelloille. Vehnästä tuli maailmanlaajuinen pula.
Huoli taisteluista Zaporižžjan ydinvoimalalla -
hallitsee uutisia kesällä. Venäjä ottaa laitoksen panttivangiksi.
Euroopan suurimman ydinvoimalan turvallisuus on vaakalaudalla.
Ukraina aloitti vastahyökkäyksen syyskuussa -
ja valtasi nopeasti isoja alueita USA:n lahjoittamien aseiden turvin.
Yksi teknologialla varustettu ukrainalaissotilas -
vastaa 10:tä tai 20:tä venäläissotilasta.
Teknologia auttaa meitä voittamaan.
Markettitavaraa käytetään luovasti.
Venäläispanssarivaunuja tuhotaan droonien avulla.
Putin määräsi ensimmäisen liike- kannallepanon sitten maailmansotien.
Yli miljoona venäläismiestä pakeni.
Syyskuussa Venäjä liitti itseensä neljä provinssia.
Pian Krimin sillalla räjähti pommi ja Ukraina valtasi takaisin Hersonin.
Venäjä koki karvaan tappion, ja Ukrainan kaduilla juhlittiin.
Kristityt palasivat rukoilemaan kaupunkiinsa.
En voi sanoin kuvailla tätä tunnetta. Olen hyvin onnellinen.
Se oli kuin vuori, joka ei hievahdakaan. Yksin Jumala pystyi sen siirtämään.
Talven lähestyessä Venäjä iski infrastruktuuriin.
Päivittäiset ohjusiskut jättivät kylät ilman sähköä, vettä ja lämpöä.
Presidentti Zelenskyi pyysi lisää avustusta, -
sillä tykinammuksia kuluu kuukaudessa valtavat määrät.
Operaatio Siunaus ja Orvon lupaus ovat auttaneet kristittyjä alusta asti.
Se vie avustuksia etulinjoille ja pakolaisperheille.
Ihmiset ja seurakunta, jotka ovat vielä täällä auttamassa, -
hekin mielestäni taistelevat. He ovat tavallaan sotureita.
Vuosi hyökkäyssodan aloittamisesta Venäjä ei ole saavuttanut tavoitteitaan.
Sota uhkaa laajeta, kun Nato vie lisää joukkoja itärajalleen.
Venäjä yrittää uudella, jopa 500 000 sotilaan hyökkäyksellä -
kukistaa Ukrainan ennen kuin se saa luvatun aseavun.
Ukrainalla on nyt miljoonan miehen armeija ja parempi valmius.
Sota voi kestää vuosia. Se, saako Ukraina aseapua, voi ratkaista kaiken.
Ukrainasta Chuck Holton CBN Newsille.
Tämä on CBN:n Uutisvahti.
Kiitos seurasta!
Tuoreet uutiset, juttuja ja ohjelmia yksinoikeudella.
Luotettavaa uutisointia. - Kerromme, mitä tapahtuu ja miten rukoilla.
Tämä on CBN:n Uutisvahti.
Koska totuudella on väliä.
Arkisin viideltä CBN-uutiskanavalta.
Hei! Olen Gordon Robertson. Uusimman opetukseni aihe on se, -
kuka olet, mistä tulet ja ennen kaikkea minne olet menossa.
Opetuksessa kuulet kolme elämän suurinta kysymystä.
Vastauksesi niihin voivat sisältää avaimen tulevaisuuteesi.
Gordon Robertsonin uudesta audio-opetuksesta kuulet, -
mitkä ovat tyydyttävän elämän avaimet, mitä on olla Jumalan lapsi -
ja miten lopettaa itsensä mollaaminen.
Lisäksi opetuksessa on päivittäinen hartaus uskon vahvistamiseen.
Jumala on tehnyt sinut ainutlaatuseksi. Olet ainoa sinä kaikkina aikoina.
Olet ainoa, joka voi täyttää tehtävän, johon Hän on sinut erityisesti luonut.
Toivottavasti opetus rohkaisee tavoittelemaan Jumalan parasta.
Saat "Divine Direction" -opetuksen, kun liityt CBN:n kumppaniksi.
Nykytieteen ulottumattomissa on voima, joka uhmaa logiikkaa.
Miten selvisin? - Meni ajantaju.
Innoittavia ensikäden kokemuksia Jumalan väliintulosta, -
joka käänsi mahdottomat tilanteet.
Se oli täysi ihme. - Rukous toimii.
Jumala teki sen. - Hän pystyy mahdottomaan. - Hän ei petä.
"Ihmeissä eläminen tänään" viikonloppuisin CBN:n kanavilla.
Lopuksi: vanhimman ja täydellisimmän tunnetun hepreankielisen Raamatun -
odotetaan menevän 30―50 miljoonalla huutokaupassa toukokuussa.
Se kirjoitettu Israelissa tai Syyriassa yli tuhat vuotta sitten, -
arvioivat tutkijat, ja se vastaa lähes tarkalleen nykyraamattua.
Katsokaa, miten hyvin se on säilynyt. Ihmeellistä.
Kiitos seurasta! Ensi viikkoon!
Koko tiimin puolesta näkemiin ja Jumalan siunausta!
Suomennos: Marianne Tenetz